এসভালবার্ডের শস্য ট্রাস্টের জ্যেষ্ঠ বিজ্ঞানী হানাস ডেমপেওলফ বলেন, বীজ সংরক্ষণে দশ লাখের মাইলফলক অর্জন করা সত্যিই গুরুত্বপূর্ণ এক ঘটনা। মাত্র কয়েক বছর আগে এই সংরক্ষণাগারটির যাত্রা শুরু। এতো অল্প সময়ের মধ্যে এতো বেশি প্রজাতির বীজ এখানে জমা হবে তা কল্পনাও করতে পারিনি। জলবায়ু পরিবর্তনের মতো এই ধরনের দুর্যোগের মধ্যে বিশ্বের খাদ্যের যোগান অব্যাহত রাখার জন্য শস্যের বৈচিত্র্য ধরে রাখার কোন বিকল্প নেই। বিজ্ঞানীদের আশা, পৃথিবীর অন্তত ২২ লাখ একক প্রজাতির বীজের সবগুলো জায়গা করে নেবে এই সংরক্ষণাগারে।